ตร.ชลบุรี เร่งหาตัวคนร้าย ฆ่าเปลือยทุบหัวสาวป่วยจิต หมกป่าริมมอเตอร์เวย์
เหตุฆ่าเปลือยทุบหัวสาวป่วยจิตเวช ทิ้งป่ารกริมมอเตอร์เวย์ชลบุรี ตร.เร่งสืบหาตัวคนร้าย ส่งศพชันสูตรหาเหตุการตาย และร่องรอยล่วงละเมิดทางเพศ ด้าน สามียังทำใจไม่ได้ ส่วนแม่วอน ตร.จับคนร้ายโดยเร็วกรณีพบศพสาวมีอาการป่วยทางจิตอายุประมาณ 25-30 ปี ถูกฆ่าเปลือยทุบหัวน่วมหน้าเละ ในป่าข้างทางริมถนนเลียบมอเตอร์เวย์ ฝั่งเข้ากรุงเทพฯ หมู่ 2 ต.หนองรี อ.เมือง จ.ชลบุรี โดยเบื้องต้นจากที่พบ เสื้อถูกถลกขึ้นที่เอว กางเกงขาสั้นสีขาวถูกถอดไปกองไว้ที่ข้อเท้าขวา มีกางเกงยืดสีดำอีกชั้นถูกถอดลงมาเห็นอวัยวะเพศ ใบหน้าและศีรษะถูกของแข็งตี จนศีรษะแตกในหน้าบวมเลือดออกที่หู มือขวากำหลอดกาแฟสีเขียวแน่น ข้างศพพบรองเท้าแตะสีเหลืองแบบหูคีบสีแดงตกอยู่ต่อมาได้มีนางเพลิน สาหร่ายทอง อายุ 50 ปี แม่ผู้ตายและนายสำรวย เจิมขุนทด อายุ 41 ปี สามีผู้ตายได้มาดูภาพและยืนยันว่าผู้ตายชื่อ น.ส.ชลธิชา นิลทนนท์ อายุ 28 ปี ชาวบ้าน หมู่ 10 ต.หนองหัวแรด อ.หนองบุญมาก จ.นครราชสีมาเมื่อเวลา 15.30 น.วันที่ 10 ส.ค.63ความคืบหน้าล่าสุด วันที่ 11 ส.ค.63 ผู้สื่อข่าวได้ลงพื้นที่ที่ห้องเช่าหลังวัดต้นสน เขตเทศบาลเมืองชลบุรี พบนางเพลิน สาหร่ายทอง อายุ 50 ปี มารดาของผู้ตาย กล่าวว่า ผู้ตาย เป็นผู้ป่วยเป็นจิตเวช ชอบหายออกจากบ้านเป็นประจำ แต่ช่วงหลังอาการก็ดีขึ้นเยอะแล้ว เมื่อก่อนถ้าอาการกำเริบจะเดินแก้ผ้าเลย เคยนำไปรักษาที่ รพ.ศรีธัญญา มาแล้ว เขาเดินไปไกลบางครั้งก็หลายวัน เคยเดินไปถึง อ.บ้านบึง ระยะทางกว่า 30 กม. มารู้ตอนตำรวจโทรมาบอกว่าลูกสาวถูกฆ่าตายตนยังไม่เชื่อเลย ทำใจไม่ได้ เขาเป็นแบบนี้แล้วแทนที่จะช่วยเขา แต่ยังฆ่าได้ลงคอ ถ้าเป็นญาติเขาบ้างเขาจะคิดยังไงด้าน นายสำรวย เจิมขุนทด อายุ 41 ปี สามีผู้ตาย เปิดเผยว่า วันนั้นเขาหายไปประมาณ 3 ทุ่มเศษ ก็ออกตามหาเขตในเมือง หลายชั่วโมงไม่เจอ ไม่คิดว่าจะไปถึงโน่น อยู่ด้วยกันมา 5-6 ปี แล้วมีลูกชายด้วยกัน ยังทำใจไม่ได้ เรื่องงานศพยังไม่ได้คิด เพราะต้องรอรับศพจาก รพ.ตำรวจก่อนแล้วค่อยคิดว่าจะเผาวัดไหนส่วน พ.ต.อ.สุริยา อยู่แพทย์ ผกก.สภ.เมืองชลบุรี เผยว่า เบื้องต้นยังไม่ทราบว่าผู้ตายโดนข่มขืนหรือไม่ ตอนนี้ส่งศพไปผ่าพิสูจน์ที่สถาบันนิติเวช รพ.ตำรวจ แล้วเพื่อหาสาเหตุการเสียชีวิตและร่องการข่มขืนหรือไม่ ตอนนี้ได้สั่งการให้ตำรวจสืบสวน สภ.เมืองชลบุรี แบ่งกำลังออกดูภาพจากกล้องวงจรปิดเส้นทางเข้าที่เกิดเหตุ เพื่อจะดูว่าผู้ตายมากับใคร เพราะเส้นทางนี้จะไม่ค่อยมีชาวบ้านผ่านเข้ามามากนัก และวันนี้เวลา 10.00 น. จะได้ประชุมตำรวจชุดสืบสวนทุกชุดเร่งรัดติดตามคนร้ายเพื่อจับกุมให้ได้โดยเร็ว.
เหตุฆ่าเปลือยทุบหัวสาวป่วยจิตเวช ทิ้งป่ารกริมมอเตอร์เวย์ชลบุรี ตร.เร่งสืบหาตัวคนร้าย ส่งศพชันสูตรหาเหตุการตาย และร่องรอยล่วงละเมิดทางเพศ ด้าน สามียังทำใจไม่ได้ ส่วนแม่วอนตร.จับคนร้ายโดยเร็ว
ฆ่าสาวป่วยจิต,ฆ่าทุบหัว,ฆ่าหมกป่า,ฆ่าเปลือย,ป่วยจิตเวช,สภ.เมืองชลบุรี,ชลบุรี,ข่าวทั่วไป